Ke ka baka la’ng Dihlatse di be di ikemišeditše gakaaka go thuša setšhaba? Raisa wa mengwaga e 67 o re: “Nka se itire okare ga ke na taba. Le nna ke nyaka gore toropo ye ya gabo rena e hlweke gore batho ba thabele go phela go yona. Le ge batho ba bantši ba sa tsebe seo re se dirilego, eupša rena re ipshinne kudu. Sa bohlokwa ke gore Jehofa o a tseba.” Aleksander o oketša ka gore: “Ga re no botša batho ka Beibele feela, eupša re ba thuša le ka dilo tše dingwe. Ke thaba kudu e bile ke a kgotsofala ge ke thuša baagišani ba ka.” Buti Mmutla a hlola gape ka iri ya pele. Bjale Koko Mmutla o be a bolela le Moruti Phukubje. Moruti o be a eja borotho bja go pakwa ke Koko. Monkgo wa bjona o ile wa dira gore Buti Mmutla a phophiše mare. O be a duma borotho bja Koko, bja go fiša go tšwa ontong. Buti Mmutla a hemela godimo.